‘સેલ્ફ વી’ – સર્વાઇવર સ્ટોરીઝ અનોખો – એકમાત્ર મંચ છે જે કેન્સરને માત આપનારા દર્દીઓને ઉજવણીની તક આપે છે. આ કેમ્પેનમાં જોડાવા માટે કેન્સરને પરાજિત કરનારા દર્દીઓએ 60-90 સેકન્ડનો પોતાનો વિડિયો બનાવવાનો છે જેને અપલોડ કરવાથી કેન્સર સામે લડી રહેલા અનેક દર્દીઓ માટે આદર્શ પ્રોત્સાહન બની શકે છે. અપલોડ કરેલા બધા વિડિયો એક્સટર્નલ જ્યુરી નિહાળશે અને તેમાંથી શ્રેષ્ઠ વિડિયો ‘સેલ્ફ વી’ ગ્રાન્ડ ફિનાલેમાં વિજેતા જાહેર થશે. કેન્સર સામે જીત મેળવનારાં ઉર્વી સબનીસે કહ્યું કે સેલ્ફ-વી કેન્સરને માત આપનારા લોકો માટે આશાનું નવું કિરણ છે.